Dette er et japansk navn. Slektsnavnet er «Uesugi».
**Uesugi Kenshin** (japansk: 上杉 謙信; 18. februar 1530-19. april 1578) var en mektig daimyō som styrte Echigo-provinsen i sengoku-perioden i Japan. Han var daimyō Nagao Tamekages tredje sønn.

Han var en av de mektigste krigsherrene i sengoku, og er kjent for å ha vært Takeda Shingens legendariske rival og for sin militære ekspertise, strategi og sin tro på krigsguden, Bishamonten. Mange så på Kenshin som Bishamontens avatar og kalte han en krigsgud.

Tidlig liv
----------

Kenshin hørte opprinnelig til Nagao-klanen, ikke Uesugi, og hans opprinnelige navn var **Nagao Kagetora**. Kagetoras far, Tamekage, ble drept av Enami Kazuyoris styrker i et felttog mot ikkō-ikki-munkene i 1536. Tamekages eldste sønn, Nagao Harukage sørget straks for å få kontroll over Nagao. Kenshin ble tatt bort i den følgende maktkampen i Echigo og ble flyttet til Rinsen-ji-tempelet, hvor han studerte zen og kampsport fra han var sju til han var 14 år. 

Kenshins adoptivfar Uesugi Norimasa var blitt kjent som krigsherre etter seierne sine over Uesugi Sadanori og Uesugi Funayoshi.

Navn
----

Uesugi Kenshins byttet navn fra Nagao Kagetora til Uesugi Masatora da han ble leder for Uesugi-klanen. Senere skiftet han navn til Uesugi Terutora og til slutt til Uesugi Kenshin, etter at han ble en buddhistmunk. Kenshin er også omtalt som *Dragen fra Echigo* på grunn av kampsportferdighetene han viste på slagmarken, mens Shingens rival Takeda Shingen også omtales som *Tigeren fra Kai*. I kinesisk mytologi er dragen og tigeren bitre rivaler. Både Kenshin og Shingen hadde alltid vært interessert i kinesisk kultur, særlig arbeidene til strategen Sunzi (*Kunsten å krige*).

Ettermæle
---------

> Gå til kampstaden/Fast overtydd om sigeren/Og du vil komma heim/Utan ei skramme/Kast deg ut i striden/Med det faste forsettet å døy/Og du skal berga livet/Ønsk å overleva/Og du skal sikkert døy/Forlet du heimen/Viss på aldri meir å sjå den/Vil du venda trygt attende/Har du tanke på å komma att/Kjem du aldri heim
> 
> 
> Uesugi Kenshin, gjendiktet av Kjartan Fløgstad
> 
> 

Det er oppført en egen bygning, en helligdom til Kenshins ære, i Yonesawa i Japan.

Echigo Kenshin Sake-festivalen arrangeres i oktober hvert år, og har rundt 100 000 besøkende.

Uesugi Kenshin figurerer i flere spill og animéserier.

Se også
-------

* Takeda Shingen
* Sengoku-perioden

Referanser
----------

1. ↑  Dupuy, Trevor Nevitt; Johnson, Curt; Bongard, David L. (1992). *Harper Encyclopedia of Military Biography*. HarperColling. s. 765. ISBN 9780062700155.
2. ↑  «Uesugi Kenshin | Japanese military leader». *Encyclopedia Britannica* **(engelsk)**. Besøkt 6. april 2021.
3. ↑  Turnbull, Stephen (1998). *The Samurai Sourcebook*. Cassell & Co. s. 13, 89, 295. ISBN 1854095234.
4. ↑  Sansom, George (1961). *A History of Japan 1334–1615*. Stanford University Press. s. 246, 288. ISBN 0804705259.
5. ↑  Fløgstad, Kjartan (1991). *Det 7. klima*. Oslo: Samlaget. ISBN 8252137180.
6. 1 2  Organization, Japan National Tourism. «Uesugi-jinja Shrine | Yamagata Attractions | Travel Japan | JNTO». *Travel Japan* **(engelsk)**. Besøkt 6. april 2021.
7. ↑  Williamson, Claire (23. november 2019). «Joetsu: A historic town braces for the first snowfall of winter». *The Japan Times*. «The annual Echigo Kenshin Sake Festival in October, which has more than 100 tasting booths of sake, wine and local culinary specialties stretching down Honcho-dori, draws another 100,000-plus visitors»

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** VIAF **·** LCCN **·** ISNI **·** SUDOC **·** NLA **·** NDL **·** CiNii
 |